Kardio navraag | Health24
Posted by: Bets | 2012/02/02
Ek wil net graag uitvind of `n Spierbrug van LAD met Barlow`s sindroom enige simptome kan hè ? My hipertensie word beheer met Valsartan, maar ek is so moeg dat ek nie my normale dagtake kan verrig nie! Dis `n moegheid wat net nie einde het nie, en ek kry pyne in my bors. Weet dis nie angina nie want dit kom en gaan deur die loop van die dag, maar dis `n vashou pyn wat my arms lam maak!
Ongelukkig sal jy 'n kardioloog moet konsulteer, aangesien jy spesialis behandeling benodig. Die pyn wat jy ervaar, het kenmerke van angina en daarom is dit belangrik om 'n kardioloog vir 'n ondersoek te konsulteer. Indien daar vernouing is van die are wat die hart van suurstof voorsien, kan dit deur middel van 'n stent behandel word. Ander oorsake vir jou moegheid moet ook ondersoek word, soos byvoorbeeld, bloedarmoede ens.